stanford-oval/wikipedia huggingface dataset:
ענק (סרט)
עלילה

ביק בנדיקט (רוק הדסון), ראש משפחת החוואים בנדיקט העשירה מטקסס, נוסע למרילנד לרכוש סוס הרבעה ששמו רוחות מלחמה (War Winds). שם הוא פוגש את אשת החברה לסלי (אליזבט טיילור), שנעשית לאשתו. הם שבים לטקסס כדי להתחיל את חייהם יחדיו בחוות המשפחה, ריאטה. לוס (מרסדס מקמברידג'), אחותו של ביק ולסלי, אינן מסתדרות. ג'ט רינק (ג'יימס דין) בעל המלאכה של המשפחה, מקנא בעושרו של בנדיקט ובאשתו היפה לסלי.
לוס הולכת לעולמה אחרי שרוחות מלחמה מפיל אותה ברוכבה עליו, וכחלק מצוואתה, היא מורישה לג'ט חלקת אדמה בתוך חוות בנדיקט. ביק מנסה לקנות בחזרה את האדמה, אבל ג'ט מסרב וקורא לאחוזה ליטל ריאטה. לסלי מולידה לבסוף שני תאומים, ג'ורדן "ג'ורדי" בנדיקט ה-3 (דניס הופר) וג'ודי בנדיקט (פראן בנט), ובת צעירה יותר ושמה לוס הצעירה (קרול בייקר).
ג'ט מגלה נפט בשטח אחוזתו, וכשהוא כורה את באר הנפט הראשונה, הוא מתפרץ לתוך אחוזת בנדיקט בהכריזו לפני כל המשפחה שהוא יהיה עשיר יותר מהבנדיקטים. אחרי שג'ט מעיר הערה גסה לעברה של לסלי, ביק וג'ט מנהלים קרב אגרופים וג'ט נס מהמקום. בשנים שלפני מלחמת העולם השנייה, ג'ט פותח חברה לקידוחי נפט שהופכת אותו לעשיר כקורח. ביק מסרב בתחילה לפיתוי שמציב בפניו עושר הנפט, ומעדיף להישאר חוואי. לבסוף, אחרי שהמדינה נזקקת לנפט עבור מאמצי המלחמה, הוא מסכים להיכנס לעסקי הנפט בעודו שומר עדיין על העסק המקורי של המשפחה.
למעשה, בשנים שלאחר המלחמה, המתחים באחוזת בנדיקט נסובים לגבי הדרך הנאותה של גידול הילדים. ביק מתעקש בתוקף שעל ג'ורדי לרשת אותו לנהל את החווה, אולם ג'ורדי מעוניין להיהפך לרופא. לסלי מעוניינת שג'ודי תלמד בבית ספר להליכות נאות בשווייץ, אבל ג'ודי אוהבת את החווה ורוצה להישאר בטקסס ולסיים שם את לימודיה. אחרי שהמלחמה פורצת, ג'ט מבקר את הבנדיקטים ומנסה לשכנע את ביק להסכים להפיק נפט ולסייע למאמצי המלחמה. ביק נוכח לדעת שאיש אינו יכול לנהל את החווה לאחר לכתו, ונענה. במהלך הביקור, לוס הצעירה, כעת נערה בת עשרה, מנהלת רומן עם ג'ט. אחרי שמתחילים לכרות נפט, משפחת בנדיקט העשירה מתעשרת עוד יותר.
היריבות בין בנדיקט ורינק מגיעה לכלל התנגשות כשהבנדיקטים מגלים שלוס הצעירה וג'ט רינק המבוגר ממנה בהרבה יוצאים. בחגיגה ענקית שמארגן ג'ט לכבוד עצמו, ג'ורדי העצבני מנסה להילחם בו, אחרי שהבין שהוא ואשתו המקסיקנית ג'ואנה (Elsa Cárdenas), הוזמנו רק כדי שעובדיו של ג'ט יוכלו לגרש את ג'ואנה, ג'ט ואנשיו מחזיקים בג'ורדי וחובטים בו באגרופים לפני הקהל. ביק שחמתו בוערת לוקח את ג'ט למטבח, על מנת להילחם בו, אבל נוכח לדעת שג'ט שיכור כלוט ואדם נבוב שכל מה שיש לו הוא כסף. הוא אומר לו: "אתה לא שווה אפילו שארביץ לך.. אתה גמור", ועוזב. המסיבה מסתיימת כשג'ט, שיכור לחלוטין, מתמוטט לפני כולם כשהוא עומד לשאת את נאומו הגדול. לוס הצעירה פוגשת בו אחר כך, כשכולם עזבו את אולם הריקודים, ומבינה שהוא אדם בודד, פתטי ושבר כלי.
השבר משרטט את דיוקנה של תעשיית הנפט ההופכת את חוואי טקסס לאילי הון.
עלילת משנה מרכזית של הסרט היא הגזענות נגד המקסיקנים-אמריקנים בטקסס. כשהסרט מתחיל, ביק ולוס מגלים גזענות כלפי מקסיקנים שעובדים בחווה שלהם, דבר שמצער את לסלי. לקראת סיום הסרט, ביק נוכח לדעת בעוולות הגזענות ומגן על כלתו ג'ואנה ועל נכדו ג'ורדן בנדיקט הרביעי, וזכה להערכתה של לסלי.
ההפקה

החלק הראשון של הסרט צולם במחוז אולבמארל (Albemarle County), וירג'יניה, לפתיחת הסרט שמתקיימת כביכול במרילנד, ומשתמש באחוזת בלמונט בסמוך לתחנת הרכבת של קזוויק (Keswick), שמתארת את תחנת הרכבת "ארדמור, מרילנד". הסרט מתחיל כשג'ורדן "ביק" בנדיקט, אותו מגלם הדסון, מגיע לארדמור על מנת לרכוש סוס הרבעה מידיה של משפחת לינטון.
הרבה ממה שמתרחש בהמשך הסרט, המתאר את "ריאטה," חוותם של בנדיקט, צולם בתוך ומסביב העיר מרפה (Marfa), טקסס ובמישורים היבשים והמרוחקים המצויים בסמוך לה, כשאת ההתרחשות בתוך המבנים צילמו באולפני האחרים וורנר בברבנק, קליפורניה. צעדת "יום ג'ט רינק" והחגיגות בשדה התעופה צולמו בנמל התעופה ברבנק הסמוך.
דמותו הבדויה של ג'ט רינק מבוססת בחלקה על איל הנפט גלן הרברט מקארתי (1988-1907). הסופרת עדנה פרבר פגשה את מקארתי כשהיא התארחה בחדר במלון שארמוק הסמוך, שעליו הרומן והסרט מתבססים. בסרט, מלון אמפראדור הבדוי בוסס על מלון שמרוק (ששינה שמו לשארמוק הילטון אחרי 1955) ביוסטון טקסס.
הקרנת הבכורה של הסרט נערכה בעיר ניו יורק בנובמבר 1956 כשתחנת הטלוויזיה המקומית דומונט צילמה את בואו של צוות השחקנים, כמו גם את הידוענים האחרים ומנהל האולפנים ג'ק וורנר. האחים וורנר כללו את הקרנת הבכורה החגיגית בניו יורק, כמו גם ראיונות עם השחקנים, בספיישל של 50 שנים של ה-DVD.
Capitol Records, שהוציאו כמה מהמוזיקה של דימיטרי טיומקין מהפסקול (ביחד עם המלחין שמנצח על תזמורת אולפני האחים וורנר) ב-LP, מאוחר יותר הם שעתקו באופן דיגיטלי את הפסקול והוציאו אותו ב-CD, בכללם זה שני קטעים עליהם מנצח ריי היינדורף.
הבמאי ג'ורג' סטיבנס רצה ללהק את הכוכב אלן לאד כג'ק רינק, אולם אשתו יעצה לו לא לעשות זאת. התפקיד ניתן לג'יימס דין. ויליאם הולדן היה מועמד מוביל לתפקיד ביק בנדיקט לפני שרוק הדסון הוחתם לבסוף. סטיבנס נתן להדסון את הזכות לבחור בין אליזבט טיילור לגרייס קלי, לתפקיד הגיבורה הראשית, לסלי. הדסון בחר בטיילור.
ענק היה סרטה הראשון של ברברה בארי. קרול בייקר, שמגלמת את דמותה של בתה של אליזבט טיילור, הייתה מבוגרת יותר מאמה על המסך.
לאחר מותו של ג'יימס דין בשלהי ההפקה, דיבב ניק אדמס את קולו במספר שורות. עריכת הסרט התארכה למשך שנה תמימה.
היה זה הסרט שובר הקופות מספר אחד בהיסטוריה של האחים וורנר עד להגעתו של סופרמן.
קבלת הסרט

הסרט זכה לתגובה חיובית ביותר מהמבקרים, וקיבל דירוג של 97% מ-Rotten Tomatos.
TV Guide העניק לסרט ארבעה כוכבים, באומרו על הופעתו של ג'יימס דין: "היה זה תפקידו האחרון של דין בכל הקריירה הקצרה שלו – הוא היה כבר מת כשהסרט יצא לבתי הקולנוע – ונוכחותו מהדהדת לכל אורך הסרט. הוא מבצע את התפקיד בשיטת משחק מלאת הבעות המאפיינת את התקופה, ויתר הצוות מפוצל בין יראת כבוד לכישרונו לבין הגועל שהוא חש מכך."
פרסים וציונים לשבח > פרסי אוסקר

ענק זכה בפרס אוסקר לבמאי הטוב ביותר והיה מועמד לזכייה בתשע קטגוריות אחרות, שתיים מהן לפרס אוסקר לשחקן הטוב ביותר (ג'יימס דין ורוק הדסון). המועמדויות האחרות היו לקטגוריות של פרס אוסקר לשחקנית המשנה הטובה ביותר (מרסדס מקמברידג');
הארט דיירקטור-עיצוב התפאורה הטובה ביותר, (בוריס לוון, רלף הרסט); עצוב התלבושות הטוב ביותר; העריכה הטובה ביותר; המוזיקה הטובה ביותר, הפסקול המקורי הטוב ביותר לקומדיה או דרמה; פרס אוסקר לסרט הטוב ביותר; התסריט המעובד הטוב ביותר
פרסים וציונים לשבח > כיבודים אחרים

הכרה מטעם מכון הסרטים האמריקאי
מקום 82 במאה השנים של מכון הסרטים האמריקאי... מאה הסרטים
הערות שוליים

↑  הסרט ענק בRotten Tomatos
↑  בקורות על הסרט ענק בtvguide
↑  על הסרט ענק, הניו יורק טיימס
| --- | --- |
בקרת זהויות :  NLI: 987009050182905171  GND: 7741833-5  VIAF: 198620625   WorldCat (עם VIAF): 198620625
לאהוב או לא לאהוב

| --- | --- |

כרזת הסרט באנגלית
 מבוסס על:  That Summer 
 בימוי:  קלייר קילנר 
 הופק בידי:  אריקה האגינס 
 תסריט:   נינה בבר, שרה דסן (הרומן)
 שחקנים ראשיים:  מנדי מור קוני ריי מקנזי אסטין שרלוט סאליבן סוניה סמיטס ג'ון וייט פיטר גלאגר אלכסנדרה הולדן אליסון ג'ני נינה פוש טרנט פורד דילן בייקר ג'יין איסטווד 
 מוזיקה:  דיוויד קיטיי 
 צילום:  אריק אלן אדוארדס 
 מדינה:  ארצות הברית 
 חברת הפקה:  Focus Features, Radar Pictures 
 חברה מפיצה:  Focus Features
 שיטת הפצה:  וידאו על פי דרישה 
 הקרנת בכורה:  18 ביוני 2003
 משך הקרנה:  101 דק' 
 שפת הסרט:  אנגלית 
 סוגה:  קומדיה רומנטית, סרט נעורים, סרט דרמה 
 מקום התרחשות:  ניו ג'רזי 
 תקציב:  $16,000,000
 הכנסות באתר מוג'ו:   howtodeal
 www.howtodealmovie.com
 דף הסרט ב־IMDb
 
לאהוב או לא לאהוב (אנגלית: How to Deal) הידוע גם בשם איך להסתדר, הוא סרט רומנטי משנת 2003 המבוסס על מישהו כמוך והקיץ ההוא מאת שרה דסן.
עלילה

האלי מרטין היא נערה מתבגרת המתמודדת עם האהבה כאשר סביבה היא צריכה להתמודד עם בית הספר, עם מערכת היחסים בין הוריה שמתפוררת וכן חתונת אחות שלא נראית כי הולכת להתקיים. היא חווה מות של חבר ואת הבעיות עמם כל נערת תיכונים מתבגרת מתמודדת. במהלך כל הבלגן הזה היא מוצאת עצמה מתאהבת בנער מכיתתה ששמו מייקון וצריכה להתמודד עם אהבה והשיגעון, לטענה, שנגרם בעקבותיה.
שחקנים

מנדי מור - האלי מארי מרטין
אליסון ג'ני – לידיה ויליאמס מרטין
טרנט פורד – מייקון פורסטר
אלכסנדרה הולדן - סקרלט סמית'
מרי קתרין גריסון - אשלי רנה מרטין
מקנזי אסטין – לויס גיבסון וורשר השני
פיטר גלגר – לן מרטין
קוני ריי – מריון סמית'
ג'ון וייט – מייקל שרווד
נינה פוץ' – סבתא ויליאמס
דילן בייקר – סטיב בקווית'
סוניה סמיטס - קרול וורשר
לורה קטאלנו - לורנה קווין
ריי קאנרט - דונלד שרווד
אנדרו גיליס - באק וורשר
אליסון מקלוד - שרון שרווד
רחוב הסטר (סרט)

| --- | --- |

כרזת הסרט
 מבוסס על:  "יעקל" מאת אברהם קאהאן
 בימוי:  ג'ואן מיקלין סילבר 
 הופק בידי:  רפאל סילבר
 תסריט:  ג'ואן מיקלין סילבר
 עריכה:  קתרין ונינג 
 שחקנים ראשיים:  סטיבן קיטס קרול קיין
 מוזיקה:  הרברט ל. קלרק 
 צילום:  קנת ואן סיקל 
 מדינה:  ארצות הברית 
 חברת הפקה:  מידווסט פילמס
 הקרנת בכורה:  19 באוקטובר 1975
 משך הקרנה:  90 דק' 
 שפת הסרט:  אנגלית, יידיש
 סוגה:  סרט דרמה, סרט רומנטי 
 מקום התרחשות:  ניו יורק 
 תקציב:  $370,000
 הכנסות:  $5,000,000
 דף הסרט ב־IMDb
 
רחוב הסטר (אנגלית: Hester Street) הוא סרט קולנוע אמריקני משנת 1975 בבימויה של ג'ואן מיקלין סילבר. התסריט עובד על בסיס הנובלה של אברהם קאהאן, "יעקל: סיפור מן הגטו בניו יורק", שיצאה ב-1896.
שחקנים

סטיבן קיטס – ג'ייק/יענקל
קרול קיין – גיטל
מל הווארד – ברנשטיין
דוריס רוברטס – גב' קוברסקי
דורי קוואנה – מאמי פיין
פול פרידמן – יוסל'ה/ג'ואי
מרטין גרנר – הבוס במתפרה
אד קראולי – קצין הגירה
לייב לנסקי – הרוכל
זיין לסקי – מהגר טרי
רוברט לסר – עורך הדין
צבי סקולר – הרב
אדה רייס מרין – הרבנית
הפקה וקבלה

ג'ואן מיקלין סילבר יצרה את "רחוב הסטר" באמצע שנות ה-70, תקופה בה נכדיהם של המהגרים מהטיפוס המתואר בעלילה כבר השתלבו היטב בחברה האמריקנית וביטחונה העצמי של יהדות ארצות הברית היה גבוה למדי. כמו כן, המחויבות לערכי כור ההיתוך הצטננה כבר, וחשיבותן של המסורות האתניות עלתה: תנועות כמו הכח השחור והתנועה האינדיאנית האמריקנית תבעו זכויות והכרה למיעוטים לא רק כאזרחים שווים, אלא כבעלי זכות שווה לביטוי תרבותי. תהליכים דומים של חיפוש שורשים וביקורת כלפי אתוס ההשתלבות עברו על היהודים, ועל רקע זה יצרה סילבר את הסרט, כמחווה לנשים במשפחתה. הסרט הופק עצמאית בסכום של 370,000 דולר, שגויס כולו על ידי בעלה ריי; מפיצים ואנשי תעשיית הקולנוע סירבו לשקול השתתפות במימון מאחר שהעריכו שסרט נישה אתני על נושאים יהודיים יהיה כישלון בקופות. "רחוב הסטר" אף צולם בשחור-לבן, לא מטעמים אמנותיים אלא כדי לחסוך כסף. הצילומים נערכו בסתיו 1973, במשך 34 יום, ברחוב מורטון שבגריניץ' וילג'.
בני הזוג התקשו למצוא מפיץ מסחרי הולם בארצות הברית, וניסו להשיג חשיפה בפסטיבלי קולנוע שונים. לבסוף, בעזרתו של המשווק ג'ף ליפסקי (שעבד עם ג'ון קסאווטס), הם הצליחו לארגן הקרנה בפסטיבל הקולנוע בקאן שנערך במאי 1975. "רחוב הסטר" זכה לשבחי המבקרים, ובאוקטובר עלה לאקרנים בניו יורק. הוא כיסה את תקציבו בחמישה שבועות והופץ ביותר מעשרים ארצות, כשהוא מכניס למעלה מ-5 מיליון דולר. קרול קיין הייתה מועמדת לפרס אוסקר לשחקנית הטובה ביותר על משחקה ב"רחוב הסטר" וב-2011 הוא נבחר לשימור בארכיון הסרטים הלאומי של ארצות הברית.
כפי שציין גבריאל מילר, התסריט שסילבר עיבדה היה שונה במידה רבה מהנובלה של קאהאן. ראשית כל (גם עקב צורכי המדיום), דמותה של גיטל קיבלה נפח גדול יותר, והיא נעשתה שווה לג'ייק מבחינת מעמדה בעלילה. תחת השפעת הפמיניזם, היא תוארה כיציבה ונחושה יותר מדמותה הספרותית. גם דמויות-המשנה האחרות, כמו ברנשטיין, פותחו בהיעדר יכולת להעביר את זרם התודעה של הגיבור הראשי, ומתוך הצורך להציג אותו בהנגדה לאנשים סביבו. לבסוף, פער הדורות בין סילבר לקאהאן ניכר בכך שספרו ערך השוואה מאוזנת יותר בין המחיר הנפשי הכבד, ששילם המהגר המתנתק מעברו ומערכיו הישנים, לבין ההכרח להשתלב בתרבות חדשה והרווח שהתקבל מכך: ג'ייק שלו היה קרוע ומנוכר, אך גם מודע לחייו הטובים יותר בארץ החדשה ולשחרורו מהמסורת החונקת ברוסיה. כמו גיבורים אחרים בספריו של קאהאן, המעבר לאמריקה יצר נתק שלא ניתן היה לאחות בין מי שהיה במולדתו למה שהפך להיות. סרטה של סילבר הופק מנקודת-מבט סנטימנטלית, של מי שהטמיעה והאמריקניזציה היו עבורה מובנות מאליהן אך ארחות החיים הישנים היו עלומים – ולכן הצטיירו כאותנטיים ושורשיים. עם זאת, ברברה קווארט הקפידה לציין שעל אף הדימוי הנוסטלגי והחיובי שניתן למצדדים במסורת כמו גיטל וברנשטיין (לעומת ג'ייק, מאמי והשאר שתוארו כחומרניים ושטחיים) בכל זאת הוכללה הסצנה בבית הרב, עם העדים הבטלנים ואשתו הרבנית רודפת הבצע.
הערות שוליים

↑  Melvyn Stokes, American History through Hollywood Film: From the Revolution to the 1960s, A&C Black, 2013. עמ' 164–165, 175.
↑  Gwendolyn Audrey Foste, Women Film Directors: An International Bio-critical Dictionary, Greenwood Publishing Group, 1995. עמ' 343.
↑  Gabriel Miller, Screening the Novel: Rediscovered American Fiction in Film, Bloomsbury Publishing, 1980. עמ' 13-18.
↑  Barbara Quart, Women Directors: The Emergence of a New Cinema, ABC-CLIO, 1989. עמ' 51-52.
| --- | --- |
בקרת זהויות :  BnF: cb178228865 (data)  SUDOC: 183327756  VIAF: 313577429   WorldCat (עם VIAF): 313577429
חיקוי לחיים

| --- | --- |

כרזת הסרט חיקוי לחיים
 מבוסס על:  חיקוי לחיים 
 בימוי:  דאגלס סירק 
 הופק בידי:  רוס האנטר 
 תסריט:  ספר: פאני הרסט תסריט:  אלן סקוט, אליאונור גריפין
 עריכה:  מילטון קארות' 
 שחקנים ראשיים:  לנה טרנר חואניטה מור סוזן קוהנר סנדרה די ג'ון גאווין
 מוזיקה:  פרנק סקינר, סמואל פיין, הנרי מנציני
 צילום:  ראסל מטי 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  30 באפריל 1959
 משך הקרנה:  124 דק' 
 שפת הסרט:  אנגלית 
 סוגה:  סרט רומנטי, סרט דרמה, סרט מבוסס יצירה ספרותית 
 מקום התרחשות:  ניו יורק, ניו יורק 
 תקציב:  2,000,000‏$
 הכנסות:  6,400,000‏$
 דף הסרט ב־IMDb
 
חיקוי לחיים (באנגלית: Imitation of Life) הוא סרט דרמה אמריקאי משנת 1959.
התסריט מבוסס על רומן בשם זה מאת הסופרת האמריקאית פאני הרסט שיצא לאור בשנת 1933.
שנה לאחר מכן הופק עיבוד קולנועי לרומן בכיכובה של קלודט קולברט. הרומן ושני הסרטים האלה דנים בתופעת הגזענות בחברה האמריקאית. הסרט מגולל את סיפורן של שתי נשים חד-הוריות ובנותיהן הבעייתיות בתקופה של גזענות, הטרדה מינית ודעות קדומות.
ב-2015 בחרה ספריית הקונגרס בסרט הזה לשימור בארכיון הסרטים הלאומי של ארצות הברית בגלל שהוא תרבותי, היסטורי ואסתטי כמו בסרט מ-1934.
סוזן קוהנר זכתה לרגל משחקה בסרט בפרס גלובוס הזהב לשחקנית המשנה הטובה ביותר - סרט קולנוע לשנת 1959 כן הייתה מועמדת באותה שנה ביחד עם חואניטה מור לפרס אוסקר לשחקנית המשנה הטובה ביותר.
תקציר העלילה

קיץ 1947, חוף קוני איילנד. לורה מרדית' מחפשת אחרי בתה סוזי וביחד עם סטיב, צלם חובב (ג'ון גאווין), הם מוצאים אותה משחקת עם ילדה שחומה במקצת, שרה ג'יין. במהרה מצטרפת אליהם אשה שחורה, אנני ג'ונסון, אמה של שרה ג'יין (חואניטה מור). אנני היא אלמנה במצב כלכלי גרוע. לורה מציעה לה ולבתה לגור אצלם תמורת ניהול משק הבית והשגחה על סוזי.
לורה מנסה להתפרנס כאם חד הורית. הסוכן שלה (רוברט אלדה) משבץ אותה לתשדירי פרסומת תמורת התמסרות אך היא עומדת בנחישות נגד ההטרדות המיניות שלו. במשך הזמן היא פוגשת במחזאי מצליח (דן או'הרליהי) המציע לה תפקיד במחזה שלו. לורה מצליחה ובתוך עשר שנים היא הופכת לכוכבת בינלאומית בתיאטרון ובקולנוע. הקריירה שלה מנתקת אותה ממשפחתה ומסטיב. הילדות גדלות בהשגחת אנני. סוזי (סנדרה די) מתאהבת בסטיב שיכול להיות אביה. שרה ג'יין (סוזן קוהנר) נלחמת בתסביך הגזעי שלה. היא בת תערובת אך מבקשת להתקבל בחברה כלבנה. כשהחבר שלה פרנק (טרוי דונהיו) מגלה ששיקרה לו בדבר מוצאה, הוא מפליא בה את מכותיו. שרה ג'יין מתחילה להופיע במועדון לילה בתור רקדנית לבנה אבל כשאנני באה לבקר אותה מתגלה מוצאה והיא מפוטרת. היא עוברת ללוס אנג'לס ומתחילה לעבוד בשם בדוי כרקדנית במועדון לילה.
לורה שבה לביתה ומגלה את רגשותיה של סוזי כלפי סטיב. לאחר עימות עם סוזי המאשימה אותה כי זנחה את משפחתה למען הקריירה שלה וכי היא קרובה לאנני יותר ממנה, עוזבת סוזי את הבית ללמוד בקולג' בדנוור על מנת להתרחק מהבית. לורה מרגישה כאילו החיים שחייתה רחוק מהבית, ללא אהבה, היו חיקוי לחיים האמיתיים.
בינתיים אנני לוקה במחלה קשה ומבקשת לפני מותה לראות את שרה ג'יין. בעזרת בלש מאותרת שרה ג'יין ואנני טסה אליה. שרה ג'יין שוב מתכחשת אליה ואנני מציגה את עצמה לפני רקדנית במקום בתור העוזרת המשפחתית שלה. רק בפרידה, לאחר חיבוק עם דמעות לוחשת שרה ג'יין "אמא" כדי שלא ישמעו.
לאנני נערכת הלוויה רבת משתתפים המתחילה בתפילת אשכבה בכנסייה. במעמד זה שרה מהליה ג'קסון את הגוספל Trouble of the World. הארון מוכנס למכונית אך לפני שדלתותיה נסגרות מסתערת אישה לעבר הארון, זו שרה ג'יין. היא נצמדת לארון ומבקשת סליחה מאמה. ללורה שבאה לקראתה היא אומרת: "אני הרגתי את אמא שלי".
דמיטרי שצ'רבינובסקי

| --- | --- |

 לידה:  13 בינואר 1867 (יוליאני) פטרובסק, האימפריה הרוסית 
 פטירה:  27 בנובמבר 1926 (בגיל 59) מוסקבה, ברה"מ 
 מקום לימודים:  הפקולטה למשפטים באוניברסיטת מוסקבה  אקדמיה ז'וליאן  האקדמיה הקיסרית לאמנויות  אוניברסיטת מוסקבה 
 זרם באמנות:  אימפרסיוניזם 
 פרסים והוקרה:  אות המסדר אנה הקדושה, דרגה 3 
 
דמיטרי שצ'רבינובסקי (ברוסית: Дмитрий Щербиновский;‏ 13 בינואר 1867 – 27 בנובמבר 1926) היה צייר רוסי אימפרסיוניסטי ומורה לאמנות. הוא היה קשור לקבוצת "הנודדים".
ביוגרפיה

הוא נולד למשפחת סוחרים. שיעורי האמנות הראשונים שלו היו בסראטוב. ב-1885, בהתעקשות הוריו, הוא נכנס לבית הספר למשפטים באוניברסיטת מוסקבה וסיים את לימודיו ב-1891. עם זאת, בעודו שם, הוא למד גם שיעורים מוסילי פולנוב, שעודד אותו להיות אמן.
הוא עבר מהאוניברסיטה לאקדמיה הקיסרית לאמנויות, שם למד עם פאבל צ'יסטיאקוב ואיליה רפין, והפך לאחד הסטודנטים האהובים על האחרון. בשנת 1896, ציור "עורכי הדין" זיכה אותו בתואר "אמן" ובמלגה להמשך לימודים באירופה. כתוצאה מכך, הוא נסע לפריז, שם נרשם לאקדמיה ז'וליאן ועבד עם טוני רובר-פלרי.
לאחר שטייל ברחבי צפון אירופה, הוא חזר בשנת 1900, התיישב בסנט פטרסבורג ולימד בסטודיו שהופעל על ידי הנסיכה מריה טנישבה. ארבע שנים לאחר מכן, הוא עבר לאוניברסיטה הממלכתית לאמנויות ותעשייה של סטרוגנוב במוסקבה. הוא גם נתן שיעורים פרטיים.
כהוקרה על מאמציו הפדגוגיים הוענק לו מסדר אנה הקדושה. ב-1914 הוא הפך לחבר בנוודים והשתתף בתערוכות שלהם. בוריס גריגורייב היה התלמיד הידוע ביותר שלו.
לאחר המהפכה, בנוסף לעבודתו הרגילה, לימד במספר בתי ספר למלאכת יד ובאגודות עובדים והיה חבר ב"מועצת הציירים של האיגודים המקצועיים" .
גלריה

בת איכרים
ספינת קיטור
כביסה
טריו
הערות שוליים

↑  Brief biography
↑  МАСЛОВКА - художники, картины, биографии, фотографии. Живопись, рисунок, скульптура. 20-й век : ЩЕРБИНОВСКИЙ Д. А. SHCHERBINOVSKY Dmitry, www.maslovka.org
↑  Товарищество передвижных художественных выставок :: Книги :: Ф.С. Рогинская. «Товарищество передвижных художественных выставок. Исторические очерки» :: Приложения :: Список членов Товарищества передвижных художественных выставок, www.tphv-history.ru
גוף מארח (סרט)

| --- | --- |

כרזת הסרט
 מבוסס על:  'גוף מארח' מאת סטפני מאייר
 בימוי:  אנדרו ניקול
 הופק בידי:  סטפני מאייר, ניק וקסלר 
 תסריט:  אנדרו ניקול
 עריכה:  תומאס נורדברג 
 שחקנים ראשיים:  סירשה רונן רייצ'ל רוברטס ויליאם הרט בויד הולברוק אלכס ראסל ג'יי.די. אוורמור פרנסיס פישר דיאן קרוגר אמילי בראונינג צ'נדלר קנטרברי ג'ייק אייבל מקס איירונס בוקים וודביין 
 מוזיקה:  אנטוניו פינטו 
 צילום:  רוברטו שיפר 
 מדינה:  ארצות הברית ארצות הברית
 חברה מפיצה:  ProVideo, Open Road Films, נטפליקס 
 שיטת הפצה:  וידאו על פי דרישה 
 הקרנת בכורה:  28 במרץ 2013 
 משך הקרנה:  125 דק' 
 שפת הסרט:  אנגלית 
 סוגה:  סרט רומנטי, סרט הרפתקאות, סרט פוסט-אפוקליפטי, סרט דיסטופי, סרט מבוסס יצירה ספרותית, סרט מתח, סרט דרמה, פלישת חייזרים, סרט מדע בדיוני, סרט פנטזיה, סרט פעולה 
 הכנסות באתר מוג'ו:   host2013
 thehostthefilm.com
 דף הסרט ב־IMDb
 
גוף מארח (באנגלית: The Host) הוא סרט קולנוע אמריקאי מסוגת המדע הבדיוני שיצא לאקרנים במרץ 2013. את הסרט, המבוסס על הרומן הפופולרי 'גוף מארח' מאת סטפני מאייר, כתב וביים אנדרו ניקול.
תקציר העלילה

גזע של חייזרים המכונים "נפשות" משתלט על כדור הארץ במטרה לאכלסו. החייזרים לא רואים את ההשתלטות על גזע בני האדם כפגיעה בהם ואף רואים את ההשתלטות כטובה, כיוון שהם מחזיקים באמונה כי בני האדם הם גזע אלים, רווי מלחמות שהורס את כדור הארץ בשיטתיות. הספר מתמקד בסיפורה של נפש אחת המכונה בספר 'נוודת', ועל מאבקה העיקש במחשבותיה של הדיירת הקודמת בגוף המארח הניתן לה ששמה הוא 'מלאני', המסרבת לשתף פעולה.
ה'נוודת' שבהמשך מקבלת את השם וואנדה מתוודעת לאהבתה של 'מלאני' לגבר בשם 'ג'ארד' ומפתחת אף היא רגשות דומות אליו, כמו כן מתוודעת וואנדה לדאגתה של מלאני לאחיה ג'יימי ואף אליו היא מפתחת רגשות של חיבה ואחריות.
בהמשך פוגשים וואנדה ומלאני קבוצה של 'אנושיים' (בני אדם שלא השתלטו על גופם) בתחילה הם מקבלים אותם בעוינות ובחשש אך בהמשך הם מפתחים איתם מערכות יחסים מורכבות.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| סירשה רונן | נוודת / וואנדה | וואנדה היא נפש פולשת אשר נבחרה לאכלס את גופה של מלאני סטריידר. היא מקבלת את שמה בהמשך העלילה על ידי דודה של מלאני, ג'ב. מפתחת רגשות אהבה חזקה לג'ארד, אהובה של מל ולג'יימי, אחיה הקטן של מל, כתוצאה מהזיכרונות שהוראו לה על ידי מלאני. |
| סירשה רונן | מלאני "מל" סטריידר | מלאני היא אנושית "פראית" בשנות ה-20 לחייה אשר הצליחה לברוח מהנפשות הפולשות. כאשר היא נתפסת, מוכנסת לתוכה נוודת אך מלאני מסרבת להיכנע לה והיא נלחמת בנוכחותה של נוודת בתוך גופה. היא ללא הפסקה מדברת אל נוודת ומראה לה את זכרונותיה שלה. |
| ג'ייק אייבל | איאן אושיי | אחד המורדים האנושיים. דעתו הקדומה כלפי הנפשות גרמה לו כמעט להרוג את וואנדה בתחילת הסיפור. בסופו של דבר הוא אף מתאהב בוואנדה ומראה מסירות כלפיה. |
| בויד הולברוק | קייל אושיי | אחיו הגדול והעקשן של איאן. במהלך רוב הספר הוא שונא את וואנדה ואף מנסה להרוג אותה. |
| מקס איירונס | ג'ארד האו | מאהבה של מלאני. אך נוטר טינה לוואנדה על הפלישה לגופה של מלאני ומסרב להתיידד עמה בחלק נכבד מן העלילה.בעל מעמד חשוב בקרב המורדים |
| צ׳נדלר מקנטרברי | ג'יימי סטריידר | אחיה הקטן של מלאני. הוא בן 14 כאשר וואנדה נכנסת לראשונה למערות. הוא מפתח מערערות יחסים מורכבות עם וואנדה ועם מלאני. |
| ויליאם הרט | הדוד ג'ב | ג'בדיה "ג'ב" הוא דודה של מלאני. היה אחד מהראשונים שחשדו בפלישה חייזרית, ולכן הקים את מסתור המערות במדבר אריזונה. הוא מאמין שוואנדה יכולה לחיות בשלום עם האנושיים ונאבק לשמור על חייה בניגוד לדעת קבוצת המורדים. |
| סקוט לורנס | דוק | מורד אנושי גבוה ורזה בעל הכשרה רפואית המשמש רופא לאנושיים במסתור. בתחילה הוא מעורר אי נוחות אצל וואנדה/מלאני משום שהוא רואה בה כניסוי מדעי ולא יצור אנושי. |
| דיאן קרוגר | המחפשת | אחת הנפשות הפולשות. שתפקידה לסייע לנפש הפולשת ולקבל ממנה את המידע על מקום המצאם של האנושיים שעדיין קיימים בעולם לצורך הכחדתם. |
הפקה

בספטמבר 2009, השתמשו המפיקים ניק ווצ'לר, סטיב שוורץ ופאולה מיי שוורץ במימון עצמאי על מנת לקנות את הזכויות של הרומן "גוף מארח" מאת סטפני מאייר ולהפוך אותו לסרט קולנוע.
אנדרו ניקול כתב את התסריט וביים את הסרט.
הערות שוליים

↑  THE HOST | British Board of Film Classification, www.bbfc.co.uk
↑  The Host (2013) | ScreenRant, screenrant.com
↑  The Host, Box Office Mojo
| --- | --- |
בקרת זהויות :  LCCN: n2012047365   WorldCat (עם LCCN): n2012-047365
העזרה (סרט)

| --- | --- |

כרזת הסרט בישראל
 מבוסס על:  "העזרה" מאת קתרין סטוקט
 בימוי:  טייט טיילור 
 הופק בידי:  כריס קולומבוס, מייקל בר-נתן, Brunson Green 
 תסריט:  טייט טיילור 
 עריכה:  יוז וינבורן 
 שחקנים ראשיים:  ויולה דייוויס   אמה סטון   אוקטביה ספנסר
 מוזיקה:  תומאס ניומן 
 צילום:  סטפן גולדבלט 
 מדינה:  ארצות הברית 
 חברת הפקה:  1492 Pictures, Reliance Entertainment, סרטי טאצ'סטון, דרימוורקס, פרטיסיפנט 
 חברה מפיצה:  אולפני וולט דיסני, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  10 באוגוסט 2011 
 משך הקרנה:  146 דק' 
 שפת הסרט:  אנגלית 
 סוגה:  דרמה קומית, סרט דרמה, סרט חבר'ה נשי, סרט מבוסס יצירה ספרותית 
 מקום התרחשות:  מיסיסיפי 
 תקציב:  25 מיליון דולר
 הכנסות:  216,639,112 דולר
 הכנסות באתר מוג'ו:   help2011
 פרסים:  פרס גילדת שחקני המסך   פרס אוסקר   פרס גלובוס הזהב   פרס הלוויין
 אתר רשמי
 דף הסרט ב־IMDb
 
העזרה (באנגלית: The Help) הוא סרט דרמה אמריקאי משנת 2011 בבימויו של טייט טיילור, המבוסס על ספר בעל אותו השם מאת קתרין סטוקט.
עלילה

יוג'ינה "סקיטר" פלאן (אמה סטון) היא סטודנטית צעירה אשר חזרה לביתה בג'קסון (מיסיסיפי) לאחר סיום לימודיה באוניברסיטת מיסיסיפי. היא לא מצליחה להשיג עבודה, אבל עורכת ספרות מניו יורק מציעה לה לצבור ניסיון בכתיבה ולהציע את עצמה מחדש. סקיטר מתחילה לכתוב טור בנושא ניקיון בעיתון המקומי. בעקבות הערה של חברתה הילי הולברוק, אשר מנסה לקדם הצעת חוק האומרת כי חובה על כל משפחה לבנה לבנות לעוזרת שירותים נפרדים בחצר, היא משנה את דעתה ומציעה לאייבלין (ויולה דייוויס), העוזרת השחורה בבית חברתה אליזבת', אשר עזרה לה בכתיבת הטור בעיתון - לכתוב על חייה כעוזרת שחורה.
לאחר מספר סירובים - היא נעתרת. אל הפרויקט מצטרפת מיני (אוקטביה ספנסר), עוזרת שחורה וחברתה הטובה ביותר של אייבלין, אשר פוטרה מעבודתה בבית משפחת הולברוק זמן קצר קודם לכן וטוענת כי היא מסתירה סוד נורא. מיני משיגה עבודה אצל מיס סיליה פוט, אשר מסתירה מבעלה את העובדה כי היא מעסיקה עוזרת. סיליה מתנהגת אל מיני בחום, דבר אליו מיני לא רגילה. סיליה נשואה לג'וני פוט, חברה לשעבר של הילי הולברוק - עקב כך סיליה מנודה מהחברה ולא מוזמנת לאירועים אותם מארגנת הילי. בנוסף, מתגלה כי סיליה הפילה מספר פעמים והיא חוששת שג'וני יעזוב אותה בשל כך.
באותה התקופה, מצב השחורים בארצות הברית מחמיר. עקב כך סקיטר, מיני ואייבלין עובדות על כתיבת הספר במחתרת. בעקבות הפללתה בגנבה של יול-מיי, העוזרת החדשה של משפחת הולברוק וכניסתה לכלא, עוזרות נוספות מסכימות להשתתף בכתיבת הספר. לאחר פרסומו, הספר הופך להצלחה גדולה וסקיטר מחלקת את הכסף בין כל העוזרות שהיו שותפות בכתיבתו. מיני אוזרת אומץ ועוזבת את בעלה המכה ביחד עם ילדיה ואייבלין מפוטרת מעבודתה בבית משפחת ליפולט ומחליטה לעסוק בכתיבה.
צוות השחקנים

אמה סטון - יוג'ינה "סקיטר" פלאן
ויולה דייוויס - אייבלין קלארק
אוקטביה ספנסר - מיני ג'קסון
ג'סיקה צ'סטיין - סיליה ריי פוט
ברייס דאלאס הווארד - הילי הולברוק
סיסי ספייסק - מיס וולטרס, אמה של הילי
אליסון ג'ני - שרלוט פלאן, אמה של סקיטר
כריס לואוול - סטיוארט וויטוורת'
סיסלי טייסון - קוסטנטין בייטס, העוזרת בבית משפחת פלאן
שיין מקריי - ריילי ליפולט